Vikitsitaadid

pisi|Osa Vikitsitaatide mitmekeelsest avalehest.
Vikitsitaadid (inglise keeles Wikiquote) on Wikimedia projektiperre kuuluv tsitaate koondav vikiprojekt, mida koostavad vabatahtlikud kaastöölised. Projekti haldab ja selle omanik on Wikimedia Foundation, projekt töötab MediaWiki tarkvaral ning asub aadressil wikiquote.org.

Vikitsitaadid põhineb Daniel Alstoni ideel, mille algselt teostas Brion Vibber. Selle eesmärk on koguda tsitaate silmapaistvatelt inimestelt, raamatutest ja filmidest, vanasõnu jms, andes iga tsitaadi päritolu kohta ka konkreetse viite. Ehkki veebis on arvukalt tsitaadikogumikke, on Vikitsitaadid üks väheseid, mis põhineb vabatahtlike koostööl. Vikitsitaatide leheküljed on lingitud asjakohastele Vikipeedia artiklitele (ja vastupidi).

Eri keeleversioonid
Algselt loodi projekt vaid inglise keeles, 2004. aasta juulis laienes see ka teistesse keeltesse. 16. veebruari seisuga 2013 oli Vikitsitaatide keeleversioonide esikümme järgmine: inglise Vikitsitaatides oli 21 762 artiklit, poola keeles 20 857 artiklit, itaalia keeles 16 126 artiklit, vene keeles 9725 artiklit, prantsuse keeles 7827 artiklit, saksa keeles 6919 artiklit, portugali keeles 6635 artiklit, hispaania keeles 5810 artiklit, slovaki keeles 4853 artiklit ja tšehhi keeles 4723 artiklit. 

2019. aasta 2. veebruari seisuga oli Vikitsitaatidel 90 keeleversiooni, kuid 14 neist koosnes vaid abilehtedest (0 artiklit). Esiviisiku moodustasid inglise keel (33 372 artiklit), itaalia keel (30 725), poola keel (23 903), vene keel (12 356) ja tšehhi keel (9181). Kokku oli enam kui tuhande artikliga keeleversioone 35 (sh korea keeles täpselt 1000 artiklit). Eesti keel oli 802 artikliga 38. kohal, jaapani (889) ja ladina (682) vahel.

2020. aasta detsembris oli Vikitsitaatidel 67 aktiivset keeleversiooni, milles oli kokku 243 105 artiklit ja tegutses 1781 kaastöölist.

2021. aasta 31. detsembri seisuga olid Vikitsitaatide artikliarvult kümme suurimat keeleversiooni järgmised: itaalia (42 118 artiklit), inglise (41 660), poola (24 679), vene (14 608), tšehhi (11 180), eesti (8870), farsi (8828), portugali (8046), saksa (7866) ja ukraina (7556).

Eestikeelne
Eestikeelsetes Vikitsitaatides oli 16. veebruaril 2013 kokku 564 artiklit, sellega jäi eesti keeleversioon 37. kohale. Kasutajaid oli 1250, aktiivseid kasutajaid 10. 

2. veebruaril 2019 oli eesti Vikitsitaatides artikleid 802 (suuruse üldarvestuses 38. koht), kasutajaid 2632, aktiivseid kasutajaid 9, administraatoreid 0.

Esimesed 1000 tsitaadilehekülge täitusid 6. märtsil 2020. Sama aasta oktoobris ületas tsitaadilehekülgede arv 2000 piiri ning sellega oli eestikeelne projekt Vikitsitaatide keeleversioonide seas 27. kohal.

Alates 7. maist 2020 on Vikitsitaadid esindatud Twitteris, kuhu postitatakse päeva tsitaati, esimene Twitterisse postitatud tsitaat pärines poola kirjanikult Władysław Stanisław Reymontilt.

31. detsembril 2021 jõuti 8800 tsitaadileheküljeni. 2021. aasta lõpu seisuga on eestikeelsed Vikitsitaadid artiklite arvult kõigi keeleversioonide seas 6. kohal.

2024. aastal külastati Vikitsitaatide eestikeelset versiooni 1,45 miljonit korda."Ivo Kruusamägi: mida otsiti 2024. aastal Vikipeediast?" ERR Novaator, 10. jaanuar 2025

 Ajalugu 

 Aeg Sündmus <center>27. juuni 2003 Vikitsitaadid pandi ajutiselt volofikeelse Vikipeedia domeeni (wo.wikipedia.com). <center>10. juuli 2003 Projekt sai oma alamdomeeni quote.wikipedia.org. <center>25. august 2003 Projekt sai oma alamdomeeni wikiquote.org. <center>17. juuli 2004 Lisandusid uued keeled. <center>13. november 2004 Inglise Vikitsitaatides on 2000 lehekülge. <center>november 2004 Vikitsitaadid jõudsid 24 keeleni. <center>märts 2005 Vikitsitaadid jõudsid kokku 10 000 leheküljeni. Inglise Vikitsitaatides oli ligi 3000 lehekülge. <center>juuni 2005 Vikitsitaadid jõudsid 34 keeleni, sh üks surnud keel (ladina) ja üks tehiskeel (esperanto). <center>4. november 2005 Inglise Vikitsitaatides on 5000 lehekülge. <center>aprill 2006 Prantsuse Vikitsitaadid võeti juriidilistel põhjustel maha. <center>4. detsember 2006 Prantsuse Vikitsitaadid said uue alguse. <center>7. mai 2007 Inglise Vikitsitaatides on 10 000 lehekülge. <center>juuli 2007 Vikitsitaadid jõudsid 40 keeleni. <center>veebruar 2010 Vikitsitaadid jõudsid kõigis keeltes kokku 100 000 artiklini. <center>mai 2016 Vikitsitaadid jõudsid kõigis keeltes kokku 200 000 artiklini.

Viited

Välislingid
 Vikitsitaadid
 Eestikeelsed Vikitsitaadid
 Raul Veede. "Taat, istu! Tsitaat!" Sirp, 10. jaanuar 2025

Kategooria:Wikimedia